**Doar un dor**

*Lucian-Horațiu Hînsa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Spre răsărit privesc senin,

Resemnat și înmiresmat

Cu-acest praf de dor divin.

Puritatea îmi e ușa

Ce-mi aprinde-n zbor cenușa,

Durerea mi-este vânt străin.

Ridicat peste întuneric,

Colindat eu mult prea mult

Adâncuri de oceane,

Și stele diafane,

Și în fond tot pe pământ

Regăsit-am de azur veșmânt.

Liber mistuit

De-al tău foc reîntregit,

Ard iluzii,

Ard confuzii,

Mă-nfierbânt nestăpânit...

Doar un dor mi-a mai rămas

Să-mi mai stai încă un ceas,

Să simt cum inima ta bate

O eternitate.